# 5.1 Emitimos desde a escola

# Publicamos o noso traballo

Seguro que ao longo de todos estes minirretos aprendiches moito sobre os medios de comunicación e a súa importancia na nosa forma de comunicarnos. A partir de agora, entenderás moito mellor o rol que teñen os medios, serás quen de analizar os seus contidos e mediante o pensamento crítico verás que non todo é sempre o que parece. En definitiva, os medios de comunicación forman parte da nosa identidade e da forma en que pensamos.

Agora é o momento de presentar ao resto da escola o traballo realizado polos diferentes equipos. Considerando que tódolos grupos fixeron un grande esforzo e dedicaron moito tempo neste traballo, é necesario prestar atención aos detalles de cada unha das tarefas.

Tras finalizar o visionado de cada un dos traballos deberedes realizar a coavaliación do reto final dun xeito crítico e á vez, construtivo. Para realizar esta avaliación...

## Lectura facilitada

Ao longo destes retos, aprendín moito sobre os medios de comunicación e a súa importancia.

Agora entendo mellor o seu papel.

Serei capaz de analizar os seus contidos con pensamento crítico.

Verei que non todo é sempre o que parece.

Os medios de comunicación forman parte de como somos e pensamos.

Agora toca presentar os traballos ao resto da escola.

Todos os grupos fixeron un grande esforzo.

Dedicaron moito tempo a este proxecto.

É importante prestar atención a cada detalle.

Despois de ver cada traballo, farei unha coavaliación.

Esta avaliación será crítica e, ao mesmo tempo, construtiva.

## Audio

audio/mpeg

# Eu traballo e eu avalío

Agora, teredes a oportunidade de autoavaliarvos, o que significa que vós mesmos e vós mesmas faredes unha reflexión sobre o voso propio traballo, tanto dun xeito individual como en grupo. A autoavaliación é unha forma de coñecer mellor como traballas e como traballades, que cousas fixeches ben e cales debes mellorar para os seguintes retos.

Para facilitar esta reflexión deberedes axudarvos das seguintes "Dianas de autoavaliación" e valorar cada un dos aspectos entre os niveis do 1 ao 5.

Procura responder con sinceridade as mesmas, xa que será bo para ti e para a túa aprendizaxe. Ánimo!

Tamén a podes descargar en formato editable a diana de avaliación individual desde aquí e a grupal desde aquí.

## Lectura facilitada

Agora terei a oportunidade de autoavaliarme.

Isto significa que farei unha reflexión sobre o meu propio traballo.

Pensarei tanto no meu traballo individual como no grupo.

A autoavaliación axúdame a saber como traballo.

Descubrirei que cousas fixen ben.

Tamén saberei cales debo mellorar para futuros retos.

Para facilitar esta reflexión, usarei unhas "Dianas de autoavaliación".

Nelas valorarei cada aspecto do 1 ao 5.

É importante responder con sinceridade.

Será bo para min e para a miña aprendizaxe.

Ánimo!

Podo descargar a diana individual e a grupal se as necesito.

## Audio

audio/mpeg

# Diario de aprendizaxe

Agora que rematastes, é o momento de reflexionar sobre o traballo. Escribe no teu diario de aprendizaxe como te sentiches durante todo o proceso e de que xeito valoras o produto obtido.

## Lectura facilitada

Reflexiono sobre o traballo.

Escribo no meu diario de aprendizaxe como me sentín.

Escribo no meu diario de aprendizaxe o que penso sobre o resultado do traballo.

## Audio

audio/mpeg

Páxina 30 de 33

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)