# 1.3. De nós para nós

# A nosa radio-televisión

Pensando en dar unha resposta a esta situación, imos realizar unha serie de minirretos que nos axudarán a aprender como comunicarnos en cada un dos diferentes medios e que nos levarán paseniño ao obxectivo final desta situación de aprendizaxe, a creación dunha plataforma na que poidamos expresarnos e poidamos ser escoitados:

Minirreto 1:

- Convertédevos en xornalistas e creade unha noticia de prensa escrita.

Minirreto 2:

- Creade un pequeno programa de podcast no que faledes de cousas que vos interesan a vós como nenos e nenas. Deberedes ter en conta todas as características e aspectos esenciais dun podcast.

Minirreto 3

- Elaborade un pequeno programa audiovisual no que se integren imaxe e son. Sendo esencial a elaboración dun guión e unha preparación previa.

Reto final

- Empregando o traballo feito durante todos os retos creade unha plataforma dixital na que o alumnado sexa o protagonista e nela poida expresarse e falar das cousas que lle interesan e importan.

Para cada minirreto ofrecerásevos a posibilidade de elaborar o produto seguindo tres modalidades diferentes, para que escollades a máis axeitada dependendo das vosas preferencias. Así, existirías as modalidades de minirreto físico (en papel), de minirreto mixto (combina papel e dixital) e de minirreto dixital (en dixital). Para terminar, no reto final tamén se vos ofrecerán estas tres modalidades de reto.

## Lectura facilitada

Para responder a esta situación, faremos uns retos.

Estes retos axudaranos a aprender a comunicarnos.

Aprenderemos a usar diferentes medios.

Así chegaremos ao noso obxectivo final.

O obxectivo é crear unha plataforma.

Nesa plataforma poderemos expresarnos.

Poderemos ser escoitados.

- Reto 1: Xornalistas

Convertereime en xornalista.

Vou crear unha noticia de prensa escrita.

- Reto 2: Podcast

Vou crear un pequeno programa de podcast.

Falarei de cousas que nos interesan aos nenos.

Terei en conta o que é importante nun podcast.

- Reto 3: Programa audiovisual

Vou facer un pequeno programa con imaxe e son.

É importante facer un guión.

Terei que preparalo antes.

- Reto final: Plataforma dixital

Usarei o traballo de todos os retos.

Vou crear unha plataforma dixital.

O alumnado será o máis importante nela.

Alí poderemos expresarnos.

Falaremos das cousas que nos interesan.

Falaremos das cousas que nos importan.

## Audio

audio/mpeg

# Que conseguirás facer ao finalizar o reto?

Aínda que o traballo a realizar está enfocado no produto final, durante este proceso de creación e consecución do reto vas aprender polo camiño moitas cousas das que podemos destacar:

1. Coñecer o funcionamento e as características dos diferentes medios de comunicación: a prensa, a radio, a televisión…
2. Ser capaces de identificar as partes e formas empregadas nunha entrevista.
3. Ler, comprender e traballar cos textos dependendo do contexto.
4. Redactar textos empregando un vocabulario axeitado ás características do texto e ao medio.
5. Traballar en equipo promovendo o respecto polas opinións do resto pero desenvolvendo o pensamento e razonamento crítico.
6. Desenvolverse con ferramentas dixitais de diferentes tipos e con diferentes fins.

## Lectura facilitada

Vou facer un traballo final.

Pero no camiño vou aprender moitas cousas.

Vou saber como funcionan os medios de comunicación.

Vou coñecer a prensa, a radio e a televisión.

Vou saber identificar as partes dunha entrevista.

Vou saber como se fai unha entrevista.

Vou ler e entender textos.

Vou traballar con textos.

Vou escribir textos.

Vou usar as palabras axeitadas para cada texto.

Traballarei en equipo.

Respectarei as opinións dos demais.

Vou desenvolver o meu pensamento crítico.

Vou usar ferramentas dixitais.

Usareinas para diferentes cousas.

## Audio

audio/mpeg

# Diario de aprendizaxe

Agora que xa sabedes un pouco máis sobre a perspectiva da xente máis nova sobre os medios de comunicación en Galicia, de xeito individual cada un de vós deberedes pensar e describir no voso diario de aprendizaxe como sería unha canle de televisión ou de radio que atraera á xente da túa idade e que características considerarías imprescindibles.

## Lectura facilitada

Agora sei máis sobre o que pensamos os mozos dos medios en Galicia.

Vou pensar de forma individual.

Vou describir como sería unha canle de televisión.

Ou como sería unha canle de radio.

Sería unha canle que atraera á xente da miña idade.

Vou pensar nas súas características máis importantes.

## Audio

audio/mpeg

Páxina 5 de 33

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)